隶广平府成安县人，民籍，明朝政治人物。
生平.天启二年（1622年）壬戌科进士。知沂水县，调益都。属征兵青属，索饷鼓噪，单骑往，谕以大义，发库金二千给之，乃定。擢河南道御史，督鹾河东，禁参谒，督捞採，尽革夙弊。修宏运书院。流寇犯绛州，登城指授方畧，击贼宵遁。以艰归，服阕，巡按四川。时流寇逼汉中，捐赎金充饷，积谷赈饥，改建简州学宫，助修广元、保宁城垣，事竣，就川南候代。寇忽至，行抚军事，调兵措饷，閲月围解，以病归，卒。